[10] ગાયનું શુદ્ધ દૂધ સસ્તું મળી શકે એવો પ્રયત્ન વિશાળ પાયા પર થવો જોઈએ. ગાયની દૂધ દેવાની શક્તિ બહુ વધી શકે છે. ગાયના દૂધમાં ઘીની વૃદ્ધિ કરી શકાય છે. આ બધી વસ્તુને યુરોપમાં, મુખ્યત્વે ડેન્માર્કમાં, શાસ્ત્રરૂપે બતાવી છે. ત્યાંની ગાય આપણી ભેંસો કરતાં વધારે ઉત્તમ દૂધ આપે છે. વૈદો પાસેથી સાંભળ્યું છે કે, જે કેટલાક સૂક્ષ્મ રોગનાશક અને આરોગ્યવર્ધક ગુણો ગાયના દૂધમાં છે તે ભેંસના દૂધમાં હોતા નથી અને કોઈ પ્રકારે આવી શકતા નથી. ધર્મજ્ઞ પુરુષોના મુખેથી સાંભળ્યું છે કે ગાયનું દૂધ સાત્વિક છે, જ્યારે ભેંસનું દૂધ તામસી છે… એક હિંદુસ્તાનમાં ગાયને પૂજવામાં આવે છે છતાં અહીં ગાય અને તેનાં બચ્ચાં સામે જેવું વર્તન રાખવામાં આવે છે તેનાથી વધારે બૂરું વર્તન દુનિયામાં કોઈ પણ મુલકમાં રાખવામાં આવતું નહિ હોય.